Пара алғаны үшін ұсталған астаналық жедел жәрдемнің экс-басшысы 36 млн теңге айыппұл төлейді
DATE: 20:23, 02 Мамыр 2024 | GMT +5
TITLE: Пара алғаны үшін ұсталған астаналық жедел жәрдемнің экс-басшысы 36 млн теңге айыппұл төлейді
URL: https://kaz.inform.kz/news/para-algani-ushn-ustalgan-astanalik-zhedel-zhardemnn-eks-basshisi-36-mln-tenge-ayippul-toleyd-004c2b/
META: DATE: 20:23, 02 Мамыр 2024 | GMT +5
TOTAL WORDS: 197
AUTHOR(S):
TEXT: «Астана қаласының қылмыстық істер жөніндегі ауданаралық соты пара алу фактісі бойынша О. -ға қатысты қызметтік ережені пайдалана отырып, парақорлыққа делдал болу ісін қарады. Жедел медициналық қызмет көрсету станциясының басшысы О. -дан медициналық колледждерде оқу практикасын ақылы негізде жүргізуге мүмкіндік бергені үшін және медициналық колледждерден жалақы ретінде өз шотына аудару жолымен 676 мың теңге сомасында пара алды. Сондай-ақ, ол 2023 жылдың сәуір айында ЖШС директорының орынбасарынан бас фельдшер М. -ның делдал болуы арқылы жедел жәрдем станциясы жанындағы академия студенттерінің өндірістік практикадан ойдағыдай өткені үшін 100 мың теңге көлемінде ақшалай пара алған», — деп жазды ведомстводан. Сот үкімімен О. ҚК-нің 366-бабы 3-бөлігінің 4-тармағы бойынша бірнеше рет пара алғаны үшін кінәлі деп танылған. Ол мемлекеттік қызметте қызмет ету құқығынан өмір бойына айырылып, пара сомасының 46, 6 еселенген мөлшерінде 36, 1 млн теңге сомасында айыппұл түріндегі жаза тағайындалды. Сонымен қатар, оны мемлекеттік награда — «Құрмет» орденінен айыру туралы ұсыныс енгізілді. ҚК-нің 368-бабының 2-бөлігі бойынша қызметтік жағдайын пайдалана отырып, пара алғаны үшін кінәлі деп танылды. Мемлекеттік қызметте қызмет ету құқығынан өмір бойына айыра отырып, 20 еселенген пара сомасы мөлшерінде 2 млн теңге сомасында айыппұл түріндегі жаза тағайындалды. Айта кетейік, былтырғы желтоқсанда Сыбайлас жемқорлыққа қарсы қызмет астаналық жедел жәрдем стансасының басшысы ұсталғанын мәлімдеген
